Tuk 36
Gaat E-thɔ
(
1 Kuɛ̈n 1:34-37
)
1
Ti̱ti̱ kɛ gaat E-thɔ (min la Ɛ-dɔm). 
2
E-thɔ cɛ kuɛɛn kɛ nyi̱er rööl Kɛ-naan, Adha nya wutdä mi cɔal i̱ Ee-lon mi la raan Ɣɛ̈th, kɛ Ɔ-li-ba-ma nya wutdä mi cɔal i̱ Ä-na gat Dhi-bɔn min la raan Iwi, 
3
kɛ Ba-thɛ-math nya I-ca-mel, nyiman Nɛ-ba-yɔth. 
4
Cu Adha Ɛ-li-padh da̱p E-thɔ, kä cu Ba-thɛ-math Rɛ-u-el dap. 
5
Cu Ɔ-li-ba-ma Yuc dap, kɛnɛ Ya-lam kɛ Kora. Tɔ̱tɔ̱ kɛ gaat tëë ca da̱p E-thɔ kä Kɛ-naan. 
6
Täämɛ cu E-thɔ mänkɛ cu naŋ kɛ gaatkɛ kɛnɛ nyieekɛ, kɛ ji̱ dhɔaarɛ diaal, detkɛ, kɛ ɣɔ̱ɔ̱kɛ kɛnɛ kuakɛ diaal tëë cɛ jëk rɔ kä Kɛ-naan kä cuɛ ɣo̱th ro̱o̱l mi na̱n kɛ däman ni Je-kɔb, 
7
kɛ ɣöö ci ŋɔakiɛn ŋuan ɛlɔ̱ŋ, kä /ci dhɔr in tekɛ thi̱n dëë ro̱ŋ kɛ kɛn da̱ŋ rɛw kɛɛl, kɛ ɣöö ŋuan ɣɔ̱ɔ̱kiɛn. 
8
E-thɔ (min la Ɛ-dɔm) cuɛ ciɛŋ ni dhɔr päämni min cɔal i̱ ro̱l päämni Ɛ-dɔm.
9
Ti̱ti̱ kɛ kɛn gaat E-thɔ min la gua̱ndɔɔŋ ji̱ Ɛ-dɔm, ëë la cieŋ ni dhɔr päämni min cɔal i̱ ro̱o̱l päämni Ɛ-dɔm. 
10
Cu E-thɔ kɛnɛ ciekdɛ ni Adha Ɛ-li-padh di̱eth kä cu E-thɔ kɛnɛ ciekdɛ ni Ba-thɛ-math Rɛ-u-el lɛni di̱eth. 
11
Kä cu Ɛ-li-padh Te-man di̱eth kɛ O-mar kɛ Dhɛpo kɛ Ga-tam kɛnɛ Kɛ-nadh. 
12
Kä jɛn Ɛ-li-padh kɛnɛ luɔmdɛ mi cɔal i̱ Tim-nä cukɛ Ä-ma-lek di̱eth cu tɔ̱tɔ̱ a gaat gan E-thɔ kɛnɛ ciekdɛ ni Adha. 
13
Kä cu Rɛ-u-el Na-ɣath di̱eth kɛ Dhɛra kɛ Cama kɛnɛ Midha, cu tɔ̱tɔ̱ a gaat gan E-thɔ kɛnɛ ciekdɛ ni Ba-thɛ-math. 
14
Kä cu E-thɔ kɛnɛ nya Ä-na gat Dhi-bɔn ni Ɔ-li-ba-ma Yuc di̱eth kɛ Ya-lam kɛnɛ Kora.
15
Ti̱ti̱ kɛ kɛn gaat E-thɔ tëë tɔ̱ kua̱r rɛy rööl Ɛ-dɔm. Gaat Ɛ-li-padh min mɔ kɛ̱̈ɛ̱̈ E-thɔ kä kɛnɛ ciekdɛ ni Adha kɛ kɛn Te-man kɛ O-mar kɛ Dhɛpo kɛ Kɛ-nadh, 
16
kɛ Kora kɛnɛ Ga-tam kɛ Ä-ma-lek. Cukɛ a kɛn kua̱r kä gaat Ɛ-li-padh ro̱o̱l Ɛ-dɔm, kɛn kɛ gaat gan Adha. 
17
Kä cu gaat Rɛ-u-el min mɔ gat E-thɔ kä kɛnɛ ciekdɛ ni Ba-thɛ-math a Na-ɣath kɛ Dhɛra kɛ Cama kɛnɛ Midha. Cukɛ a kɛn kua̱r kä gaat Rɛ-wɛl ro̱o̱l Ɛ-dɔm, kɛn kɛ gaat gan Ba-thɛ-math ciek E-thɔ. 
18
Kä cu ti̱ti̱ a gaat E-thɔ kɛnɛ ciekdɛ ni Ɔ-li-ba-ma nya Ä-na, mɛmɛ ɛ Yuc kɛ Ya-lam kɛnɛ Kora. 
19
Tɔ̱tɔ̱ kɛ gaat E-thɔ (min la Ɛ-dɔm) tëë la kua̱r rɛy gankɛ.
Gaat The-ir
(
1 Kuɛ̈n 1:38-42
)
20
Kä gaat rööl päämni Ɛ-dɔm raan Ɣori tëë tɔ̱ di̱eel wec ɛmɔ kɛn ti̱n, gatdɛ ni Lo-tan kɛ Cɔ-bal, Dhi-bɔn kɛ Ä-na, 
21
kɛ Di-cɔn kɛ E-dhɛr kɛnɛ Dhi-can, tɔ̱tɔ̱ kɛ kɛn kua̱r ji̱ Ɣori tëë tɔ̱ gaat rööl päämni kä Ɛ-dɔm. 
22
Kä gaat Lo-tan kɛ Ɣori kɛnɛ Ɣe-man. Kä Tim-nä ɛ nyiman Lo-tan. 
23
Kä gaat Cɔ-bal ti̱n, Al-wan kɛ Ma-naath kɛ Ee-bal kɛ Cɛpo kɛnɛ O-nam. 
24
Kä gaat Dhi-bɔn ti̱n, Aya kɛ Ä-na. Ɛ jɛn Ä-na ɛ nëë jek lo̱o̱l pi̱i̱ni däär dɔaar guäth ëë cɛ muɔ̱li gua̱n ni Dhi-bɔn naŋ laak thi̱n. 
25
Gaat Ä-na ti̱n, gatdɛ ni Di-cɔn kɛnɛ nyaadɛ ni Ɔ-li-ba-ma. 
26
Gaat Di-cɔn ti̱n, Ɛm-dan, Ɛc-ban, Ith-ran kɛnɛ Kɛ-ran. 
27
Gaat E-dhɛr ti̱n, Bi-lan kɛ Dha-wan kɛnɛ Ä-kan. 
28
Gaat Dhi-can ɛ Udh kɛnɛ Ä-ran. 
29
Täämɛ ti̱ti̱ kɛ kua̱r cieeŋni ji̱ Ɣori rɛy rööl päämni Ɛ-dɔm, kuäär ni Lo-tan kɛ Cɔ-bal kɛ Dhi-bɔn kɛ Ä-na, 
30
kɛ Di-cɔn kɛ E-dhɛr kɛnɛ Dhi-can. Cukɛ a kɛn kua̱r ji̱ Ɣori rɛy rööl päämni Ɛ-dɔm.
Kua̱r tin di̱t kä Ɛ-dɔm
(
1 Kuɛ̈n 1:43-54
)
31
Ti̱ti̱ kɛ kua̱r tëë ci ruec kä Ɛ-dɔm guäth ëë /ke̱n ji̱ I-thɛ-rɛl ni tekɛ kua̱r tin di̱t. 
32
Bɛlä mi mɔ gat wutdä mi cɔal i̱ Bɛ-or cuɛ ruëc kä Ɛ-dɔm, kä wecdɛ mëë ruaacɛ cɔalɛ i̱ Di-na-ba. 
33
Mëë ci Bɛlä li̱w cua gua̱a̱thdɛ guäl ɛ Yo-bab gat wutdä mi cɔal i̱ Dhɛra raan rööl Bɔ-dhɛ-ra. 
34
Cu Yo-bab li̱w kä cua gua̱a̱thdɛ guäl ɛ Ö-cam raan rööl Te-man. 
35
Cu Ö-cam li̱w kä cua gua̱a̱thdɛ guäl ɛ A-dad gat wutdä mi cɔal i̱ Bɛ-dhadh, mëë joc ji̱ Mid-yan kɛ ko̱r kä Mo-ab, kä wecdɛ mëë ruecɛ thi̱n cɔalkɛ jɛ i̱ Ä-with. 
36
Cu A-dad li̱w kä cua gua̱a̱thdɛ guäl ɛ Tham-la raan rööl Math-rɛ-ka. 
37
Cu Tham-la li̱w kä cua gua̱a̱thdɛ guäl ɛ Ca-ul raan wec in cɔal i̱ Rɛ-böth min te gekä kiɛɛr Yu-pɛ-ree-tidh. 
38
Cu Ca-ul li̱w kä cua gua̱a̱thdɛ guäl ɛ Baal-ɣa-nan gat wutdä mi cɔal i̱ Ak-bor. 
39
Cu Baal-ɣa-nan li̱w kä cua gua̱a̱thdɛ guäl ɛ Ɣä-dar, kä cu wecdɛ mëë ruecɛ thi̱n a Pɔ̱w. Cɔal ciöt ciekdɛ i̱ Mɛɛ-ta-bɛl, nya wutdä mi cɔal i̱ Ma-tɛ-rɛd, ɛ nya dhɔaar in cɔal i̱ Me-dhaab.
40
Ti̱ti̱ kɛ ciööt kuayni E-thɔ tëë tɔ̱ kua̱r rɛ̈y ciëŋ, kɛ thuk duëlikiɛn kɛ dho̱rikiɛn tin ciölkɛ kɛ, kuäär Tim-nä kɛ Al-wa kɛ Yɛ-theth, 
41
Ɔ-li-ba-ma kɛ Elaa kɛ Pi-nɔn 
42
kɛ Kɛ-nadh kɛ Te-man kɛ Mib-dhar 
43
kɛ Ma-gi-del kɛnɛ I-ram. Tɔ̱tɔ̱ kɛ kɛn kua̱r Ɛ-dɔm dho̱rikiɛn muundiɛn ëë tekɛ thi̱n. Nɔmɔ ɛ jɛn pe̱k gan E-thɔ min la gua̱ndɔɔŋ ji̱ Ɛ-dɔm.
